JUBILE กำไร Q1 หดกว่า 30% หลังต้นทุนจัดงานขายเพิ่มขึ้น
JUBILE กำไร Q1 หดกว่า 30% หลังต้นทุนจัดงานขายเพิ่มขึ้น
11 พ.ค. 2558

บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 28.22 ล้านบาท หรือมีกำไรสุทธิ 0.162 บาทต่อหุ้น ลดลง 39% จากช่วงเดียวกันของปีก่อนที่มีกำไรสุทธิ 45.90 ล้านบาท หรือมีกำไรสุทธิ 0.263 บาทต่อหุ้น
โดยผลการดำเนินงานที่มีกำไรลดลง เนื่องจากส่วนหนึ่งมีปัจจัยมาจากการจัดงานนำเสนอขายสินค้าพิเศษ และการขายสินค้าที่มีมูลค่าต่อชิ้นสูงขึ้น โดยมีอัตรากำไรขั้นต้นต่ำกว่าสินค้ากลุ่มปกติ